alexandrainst/scandi-wiki huggingface dataset:
Viðey

Viðey (Vidøy) er ei øy i Faxaflói, like nord for Reykjavik på Island. Viðey er 1,7 km² stor og på det høgaste 32 meter over havet. Det går båtsamband mellom øya og Reykjavik.

Ho har hatt fast busetnad sidan 1943, men ein har vist at det òg har budd folk her tilbake til 900-talet. På 1100-talet vart det bygd eit kapell her og eit kloster vart grunnlagd i 1225 og eksisterte fram til reformasjonen på slutten av 1500-talet. Øya og restane av busetnaden kan vitjast ved å ta båt frå hamna i Reykjavik.

Sjå òg 
 Islandske øyar

Islandske øyar
Vigur

Vigur er ei øy i Ísafjarðardjúp, ein stor fjord nordaust på Island. Ho har eit areal på 0,6 km² og ligg der Skötufjörður møter Hestfjörður. Vigur er ei lang og smal øy, og det islandske namnet på øya tyder «spyd». 

På øya står mellom anna ei vindmølle frå 1840

Bakgrunnsstoff 
www.vigur.is 

Islandske øyar
Æðey

Æðey (Ærøy på norsk) er den største øya i Ísafjarðardjúp på Island, like nedanfor fjellet Snæfjallaströnd. Ho har fått namn etter ærfuglane (æðarvarp på islandsk) som er å finne her, i tillegg til mange andre fugleartar. Øya er forholdsvis låg og er berre 34 meter over havet på det høgaste. Øya er frodig og dekt av gras. 

Det står mellom anna ei kyrkje på øya og sidan 1946 har ho hatt ein vêrstasjon.

Islandske øyar
Islandske øyar

Dette er i liste over øyar ved Island. 

 Bjarnarey
 Drangey
 Eldey
 Engey
 Flatey i Breiðafjörður
 Flatey i Skjálfandi
 Grímsey
 Heimaey
 Hrísey
 Hvalbakur
 Kolbeinsey
 Málmey
 Papey
 Surtsey
 Viðey
 Vigur
 Æðey

Sjå òg 
 Islandsk geografi
Bjarnarey

Bjarnarey er ei av øyane i øygruppa Vestmannaeyjar ved Island og ligg like sør for Elliðaey. Ho har eit areal på 0,32 km². På det høgaste er øya 161 moh.

Islandske øyar
Engey

Engey (Engøy på norsk) er den nest største øya i Kollafjörður ved Reykjavík på Island etter Viðey.

Islandske øyar
Apavatn

Apavatn er ein innsjø sørvest på Island. Med eit areal på 13 km² er han litt større enn nabovatnet Laugarvatn, som ligg nord for Apavatn.

Apavatn er kjend for det gode fisket, særleg aure.

Sjå òg 
 Innsjøar på Island

Bakgrunnsstoff 
 Informasjon 
 Bilete

Kjelde 

Innsjøar på Island
Laugarvatn

Laugarvatn er ein innsjø sørvest på Island. Han er litt mindre enn nabovatnet, Apavatn, som ligg like sør for Laugarvatn. Laugarvatn hare eit areal på litt over 2 km². 

Vatnet ligg ved ein populær turiststi, Den gylne sirkelen. Om ein vil gå frå Þingvellir til Haukadalur kan ein følgje ein sti gjennom eit flott vulkanlandskap og langs Laugarvatn.

Sjå òg 
 Innsjøar på Island

Kjelder 

Denne artikkelen bygger på «Laugarvatn» frå ,  den 2. oktober 2007.

Bakgrunnsstoff 

 Informasjon 

Innsjøar på Island
Blöndulón

Blöndulón er ein av dei største innsjøane på Island med eit areal på 57 km². Han vart danna mellom 1984 og 1991 som eit vassreservoar for vasskraftverket Blönduvirkjun og er 39 meter på det djupaste. Han ligg nær vegen Kjölur i Det islandske høglandet. Dei varme kjeldene Hveravellir ligg 25 km lenger sør.

Sjå òg 
 Innsjøar på Island

Kjelder 

Innsjøar på Island
Reservoar på Island
Vik i Flatanger

Vik er ei bygd i Flatanger kommune i Trøndelag. Staden ligg omkring 13 km vestom kommunesenteret Lauvsnes. Det er skule og butikk på staden, og Vik kyrkje frå 1873 ligg her.

Geografi i Flatanger
Bygder i Trøndelag
Havert

Havert, haverkn eller gråsel (Halichoerus grypus) er ein stor sel som lever i temperert til kjølig vatn langs den nordlege atlanterhavskysten. Det er òg ein liten bestand i Austersjøen. I Noreg er han vanlegast frå Trøndelag og nordover, med ei lita stamme ved kysten av Rogaland. Ein reknar med at det finst ein bestand på om lag 4500-5000 dyr i norske farvatn.

Haverten vert jakta på etter kvoter som overstig det Havforskningsinstituttet tilrår. Norsk raudliste for artar rekna han som nært truga i 2006, nedgraderte til livskraftig i 2010, men arten vart oppgradert igjen og kategorisert som sårbar frå 2021.

Skildring 

Haverten er ein stor sel i norsk samanheng, men middelsstor viss ein reknar med arktiske og antarktiske artar. Hannar kan bli 2,5-3,3 m lange med ei vekt på opp til 300 kg, medan hoene oftast er mykje mindre; vanlegvis vert dei 1.6–2.0 m lange og veg 100–150 kg.

Haverten varierer i farge frå brun til grå, og er lett å kjenna att på den lange, krumme snuta. Hannen har i tillegg ei rekkje store hudfaldar på halsen. Oversida på dyret er dekt av små svarte flekkar.

Levesett 
Haverten lever som oftast i små flokkar ytst i skjærgarden. Der lever dei av fisk og blekksprut, som dei fangar på djupner ned til 70 m. I paringstida, som er om hausten hjå dei norske bestandane, samlar dei seg i større grupper.

Hoa går drektig i 8 månadar etter ei forseinka innplanting på 3 1/2 månad, og før ungane sine kort tid før paringa. Dei kan para seg både i vatn, på land og på is. Hannen samlar 6-7 hoer i eit harem, men ei ho kan la seg befrukta av meir enn ein hann.

Dei fleste ungane som vert fødd døyr unge.

Kjelder 
 Markussen, Nina: «Haverten» i Norges dyr, Cappelen 1992
 Bowen, D. 2016. Halichoerus grypus. The IUCN Red List of Threatened Species 2016: e.T9660A45226042. Henta 20. juni 2022

Selar
Pattedyr i Noreg
Steinkobbe

Steinkobbe eller fjordsel (Phoca vitulina) er ein sel som lever i temperert til kjølig vatn langs kystane nord i Atlanterhavet og Stillehavet. Han er den vanlegaste selen ved norskekysten, med ein bestand på nesten 6000 individ. Likevel vert arten rekna som nær truga (NT) på Svalbard, men er livskraftig (LC) langs fastlandet etter Norsk raudliste for artar frå 2021.

Kjenneteikn 

Steinkobben er gråbrun med små flekkar, og er noko lysare på undersida. Hovudet er lite og rundt og skil seg såleis frå haverten, den andre vanlege selen ved norskekysten. Hannane er større enn hoene, og kan bli heile 180 cm lange med ei vekt på 130 kg. Hoer vert inntil halvannan meter.

Levesett 
Steinkobben heldt seg ofte lenger inn mot land enn det haverten gjer. Han er vanleg i mange fjorder, og kan òg gå opp i elver. Arten er selskapeleg, og lever i større eller mindre flokkar. Dei føretek få eller ingen vandringar, men heldt seg til dei same områda mesteparten av tida.

Paringstida er om hausten, og hoa går drektig i om lag 9 månadar. Kvar ho får stort sett ei unge, som veg om lag 10 kg og vert fødd på land i juni eller juli.

Steinkobben lever for det meste av fisk, men tek òg blekksprut og reker.

Kjelder 
 Markussen, Nina: «Steinkobben» i Norges dyr, Cappelen 1992

Selar
Pattedyr i Noreg
Hunua Ranges

Hunua Ranges er ei rekkje åsar søraust for Auckland på Nordøya på New Zealand. Dei dekkjer om lag 250 km², av dette er 178 km² verna område, og dei når ei største høgde på 688 moh. ved Kohukohunui. Auckland får mykje av vasstilførsla si frå reservoar i Hunua Ranges.

Skogane og åsane var i føreuropeisk tid nytta av maoriar for å skaffa mat, tømmer og som tilfluktsstad, men mindre for permanent busetnad. Området vart etter kvart kjøpt opp for å byggja ut vassforsyninga til Auckland, og seinare innlemma i dei regionale offentlege parkanlegga.

Åsane ligg om lag 50 km søraust for Auckland, ovanfor den vestlege breidda til havarmen Firth of Thames. Busetjinga er spreidd i området, det meste ligg innanfor grensene til Waharau og Hunua Ranges Regional Park. Somme kallar feilaktig området for Bombay Hills, men dette er i røynda ei mindre åsrekkje som ligg sørvest for Hunua Ranges.

Referansar 
 «Hunua Ranges», An Encyclopaedia of New Zealand, redigert av A. H. McLintock, utgjeven i 1966. Te Ara - The Encyclopedia of New Zealand, oppdatert 26. september 2006. 
 Hunua  og Waharau  Regional Parks, Auckland Regional Council.

Regionen Auckland
Waikato
Fjellkjeder på New Zealand
Breiðárlón

Breiðárlón er ein bresjø ved sørenden av isbreen Vatnajökull på Island.

Han ligg ikkje langt frå Skaftafell nasjonalpark og den meir kjende bresjøen Jökulsárlón. Frå Breiðárlón renn det ei lita elv ned til Fjallsárlón.

Sjå òg 
 Innsjøar på Island

Kjelde 

Innsjøar på Island
Reservoar på Island
Bresjø

Ein bresjø eller eit brevatn er ein innsjø som er danna av smeltevatn frå ein isbre. 

Bresjøar har ofte ein grønleg farge som følgje av oppmalne mineral (steinmjøl) som gjev næring til mange algar

Ein isbre som dreg seg tilbake, legg ofte att is etter seg her og der, særleg i groper mellom drumlinar og åsar. Når denne isen smeltar, vert han til innsjøar. Desse innsjøane er ofte omgjevne av drumlinar og andre spor av isbrear som morener, rullesteinåsar og spor etter erosjon som isskuringsstriper.

Fotnotar

Kjelde 

Glasiologi
Elliðavatn

Elliðavatn er ein innsjø på Island i området rundt Reykjavík.

Like i nærleiken ligg den kjende naturparken Heiðmörk med stiar for vandring og sykling, små skogar og lavaformasjonar. 

Den islandske hovudvegen hringvegur over Hellisheiði mot hovudstaden går forbi innsjøen.

Sjå òg 
 Innsjøar på Island

Kjelde 

Innsjøar på Island
Fjallsárlón

Fjallsárlón (islandsk uttale fjadls-aor-loun) er ein bresjø ved sørenden av isbreen Vatnajökull. Fjallsjökull, som er ein del av den større isbreen, strekkjer seg ned i innsjøen og ofte ser ein isfjell som driv rundt på overflata. 

Han ligg ikkje langt frå Skaftafell nasjonalpark og den meir kjende bresjøen Jökulsárlón. Frå Breiðárlón renn det ei lita elv ned til Fjallsárlón.

Over innsjøen ragar den kjende vulkanen Öræfajökull.

Sjå òg 
 Innsjøar på Island

Kjelde 

Innsjøar på Island
Frostastaðavatn

Frostastaðavatn er ein innsjø på Island. Han ligg på Det islandske høglandet, ikkje langt frå det kjende fjellet Landmannalaugar og vulkanen Hekla.

Det er spor etter vulkanisme rundt innsjøen, til dømes finn ein ofte grønt og blått vatn rundt vulkanar. 

To hovudvegar går langs breidda av innsjøen, Fjallabak nyrðri (F 208) og Landmannaleið (F 225).

Sjå òg 
 Innsjøar på Island

Bakgrunnsstoff 
 Bilete

Kjelde 

Innsjøar på Island
Grænalón

Grænalón er ein bresjø ved isbreen Vatnajökull sør på Island. Han har eit areal på 18 km².

I motsetnad til den meir kjende bresjøen Jökulsárlón ligg ikkje Grænalón ved kysten, men på Det islandske høglandet ved nordvestenden av breen Skeiðarájökull, som er ein del av Vatnajökull.

Sjå òg 
 Innsjøar på Island

Kjelde 

Innsjøar på Island
Grímsvötn

Grímsvötn er ei samling innsjøar på Island. Dei ligg på Det islandske høglandet på nordvestsida av isbreen Vatnajökull og er dekte av iskalotten til breen. Under dei ligg eit stort magmakammer og ein kraftig vulkan. Sjøane ligg i ei høgd på 1 725 moh. 

Grímsvötn har eit sprekksystem som går frå sørvest til nordaust og det massive utbrotet frå Laki i 1783–1784 var ein del av det same sprekksystemet. Grímsvötn hadde faktisk utbrot samstundes med Laki i 1783, men utbrotet her heldt fram til 1785. Fordi det meste av vulkanen ligg under Vatnajökull har dei fleste utbrota vore subglasiale.

Jökulhlaup 

Utbrotet under breisen fører jamleg til flaumutbrot kjend som jökulhlaup i fagterminologien. Utbrota kan smelte så mykje is at Grímsvötnkalderaen vert fylt med vatn slik at trykket vert stort nok til å løfte isdekket og mykje vatn strøymer ut i løpet av kort tid. På grunn av dette vert Grímsvötnkalderaen nøye overvaka av forskarar. Då det oppstod eit stort utbrot i 1996 visste geologane på førehand at ein stod overfor ein jökulhlaup i nær framtid. Flaumutbrotet oppstod først fleire veker etter utbrotet, men overvakinga gjorde at Hringvegur, den islandske ringvegen, vart stengd i tide. Ein del av vegen over Skeiðarásandur vart skylt bort av flaumen, men ingen vart skadd.

Siste utbrot 
28. desember 1998 og ei veke framover oppstod det eit utbrot ved Grímsvötn. I november 2004 oppstod eit anna utbrot som varte ei veke. Vulkansk oske frå utbrotet vart ført med vinden til det europeiske fastlandet og førte til kortvarige problem for flytrafikken til og frå Island. Ein fekk derimot ikkje flaumutbrot i nokre av desse tilfella.

På kvelden 21. mai 2011 starta det eit utbrot i Grímsvötn. Det var ikkje uventa, geologane hadde rekna med eit i 2011.

Bakteriar i innsjøen 
Sommaren 2004 fann forskarar bakteriar i Grímsvötn under isbreen. Dette var første gong ein har funne bakteriar i innsjøar under ein isbre. Innsjøane frys ikkje heilt til på grunn av varmen frå vulkanen. Bakteriane klarar òg å overleve på særs små mengder oksygen. 

Forskarar ser likskap mellom planeten Mars og Grimsvötn fordi det òg på Mars er spor etter vulkanisme og isbrear. Dette kan hjelpe forskarane i leitinga etter liv på Mars.

Sjå òg 
 Innsjøar på Island
 Vulkanar på Island

Kjelder 
Denne artikkelen bygger på «Grímsvötn» frå ,  den 2. oktober 2007.

Fotnotar

Bakgrunnsstoff 

 Globalt vulkanisme program
 Vulkanisme ved Grímsvötn
 Danning og tømming av innsjøane
 Bilete frå utbrotet i november 2004 

Innsjøar på Island
Det islandske høglandet
Vulkanar på Island
Subglasiale vulkanar
Aktive vulkanar
Hreðavatn

Hreðavatn er ein innsjø vest på Island. Han ligg nær hringvegur, den islandske ringvegen, mellom Borgarnes og passet i Holtavörtuheiði. I nærleiken ligg universitetsfakultetet Bifröst, krateret Grábrók og vulkanen Baula.

Arealet til innsjøen er 1,14 km² og han ligg 56 meter over havet. Han har ei lengd på om lag 5 km og er 20 meter på det djupaste. Innsjøen ligg i eit vakkert landskap med lyngheier og små skogar.

Sjå òg 
 Innsjøar på Island

Bakgrunnsstoff 
 http://www.nat.is/nateng/hredavatn.htm 
 http://www.iww.is/pages/xw/wl.html

Kjelder 

Innsjøar på Island
Hvalvatn

Hvalvatn er ein innsjø vest på Island og nokre kilometer aust for Hvalfjörður. Han ligg aust for vulkanen Hvalfell og har eit areal på 4,1 km² og eit største djup på 180 meter. 

Ikkje langt frå Hvalvatn ligg den høgaste fossen i landet, Glymur, med eit fall på 196 meter. Det går stiar både til innsjøen og til fossen.

Sjå òg 
 Innsjøar på Island
 Fossar på Island

Kjelder 
Denne artikkelen bygger på «Hvalvatn» frå ,  den 2. oktober 2007.

Bakgrunnsstoff
 Reiseguide for Hvalvatn 
 Bilete av Hvalvatn sett frå Botnssúlur
 Bilete av Hvalvatn og Hvalfell

Innsjøar på Island
Hvítavatn

Hvítavatn er ein liten innsjø på Island. Han ligg sør på Det islandske høglandet mellom Sídujökull og Skeiðarájökull, to sørlege brearmar av isbreen Vatnajökull, og 15 km nord for elva Skeiðará.

Det finst fleire innsjøar og elvar som har adjektivet hvíta (tyder kvite) i namnet sitt på Island. Dette kjem av at dei har sitt opphav frå isbreane.

Sjå òg 
 Innsjøar på Island

Kjelde 

Innsjøar på Island
Hvítárvatn

Hvítárvatn eller Hvítárlón er ein innsjø på Island. Han ligg på Det islandske høglandet og er kjelda til elva Hvítá. 45 km mot sørvest ligg Gullfoss. Han har eit areal på 30 km² og eit er 84 meter på det djupaste. 

Det er fleire elvar og innsjøar på islands som nyttar adjektivet hvítur (= kvit) i namnet sitt. Dette kjem av at vatnet i desse innsjøane og elvane kjem frå isbreane.

Sjå òg 
 Innsjøar på Island

Bakgrunnsstoff 
 Bilete

Kjelde 

Innsjøar på Island
Hóp

Hóp er ein innsjø nord på Island nær Blönduós ved Húnafjörður.

I røynda er innsjøen meir ein lagune enn ein innsjø. Overflatearealet er avhengig av tidvatnet og varierer mellom 29 og 44 km². På det djupaste er innsjøen 9 m.

Sjå òg 
 Innsjøar på Island

Kjelde 

Innsjøar på Island
Lagunar
Jökulsárlón

Jökulsárlón er den største, og kanskje den mest kjende, bresjøen på Island. Han ligg ved sørenden av isbreen Vatnajökull mellom Skaftafell nasjonalpark og Höfn. Han oppstod først i 1934-1935 og voks frå 7,9 km² i 1975 til minst 18 km² i dag på grunn av kraftig smelting av isbreen. Med eit djup på om lag 200 meter er Jökulsárlón no truleg den nest djupaste innsjøen på Island. 

Jökulsárlón ligg heilt ved kysten og erosjon frå isbreen og elva som renn ut frå innsjøen vil truleg gjere han om til ei vik eller ein fjord ein gong i framtida. Det er planar om å hindre dette sidan den einaste vegen i området går over eit smalt eid mellom innsjøen og havet. 

Innsjøen ligg like ved Hringvegur, den islandske ringvegen, og bussar har rute mellom Höfn og Reykjavík og stoppar vanlegvis her. Innsjøen er fylt med isfjell, som har kalva frå breen Breiðamerkurjökull.

Nær Jökulsárlón ligg det to andre bresjøar, Fjallsárlón og Breiðárlón.

I media 
Fleire filmar har scenar frå Jökulsárlón, inkludert Beowulf og Grendel, Tomb Raider, Die Another Day (James Bond), Batman Begins og A View to a Kill (James Bond).

Sjå òg 
 Innsjøar på Island

Bakgrunnsstoff 

 Bilete
 Foto-essay av ein tur til Jökulsárlón 
 Bilete av Jökulsárlón frå www.islandsmyndir.is
 Informasjon

Kjelder 

Innsjøar på Island
Nueva Esparta

Estado Nueva Esparta er ein av dei 23 delstatane (estados) i Venezuela. Hovudstaden i delstaten er La Asunción. 

I delstaten inngår øya Margarita, den langt største om mest vektige, dessutan øyane Coche og Cubagua, sistnemnte utan busette.

Denne staten er staten i Venezuela med minst areal og ligg utanfor nordaustre kysten av landet i Det karibiske havet. Dette er einaste øystaten i landet. Namnet, på norsk Ny-sparta, peikar til den venezuelianske frigjeringskrigen og heroismen som innbyggjarane på øyane synte. Det største urbane senter på hovudøya Margarita er Porlamar, jamvel om La Asunción er det administrative senter. Andre vektige byar er Juan Griego, hamnebyen Pampatar, Punta de Piedras, San Juan Bautista, Las Guevaras, Las Hernández, Villa Rosa, Bella Vista (Margarita) og El Valle del Espíritu Santo.

Politisk inndeling 
Liste over dei 21 kommunane (spansk municipios) i Nueva Esparta:

Delstatar i Venezuela
Sucre i Venezuela

Estado Sucre er ein av dei 23 delstatane (estados) i Venezuela. Hovudstaden i delstaten er Cumaná.

Politisk inndeling 
Liste over dei 21 kommunane (spansk municipios) i Sucre:

Delstatar i Venezuela
Monagas

Estado Monagas   er ein av dei 23 delstatane (estados) i Venezuela. Hovudstaden i delstaten er Maturín.

Politisk inndeling 
Liste over dei 21 kommunane (spansk municipios) i Monagas:

Delstatar i Venezuela
Delta Amacuro

Estado Delta Amacuro er ein av dei 23 delstatane (estados) i Venezuela. Hovudstaden i delstaten er Tucupita.

Politisk inndeling 
Liste over dei fire kommunane (spansk municipios) i Delta Amacuro:

Delstatar i Venezuela
Anzoátegui

Estado Anzoátegui er ein av dei 23 delstatane (estados) i Venezuela. Hovudstaden i delstaten er Barcelona.

Politisk inndeling 
Liste over dei 21 kommunane (spansk municipios) i Anzoátegui:

Delstatar i Venezuela
Kleifarvatn

Kleifarvatn er den største innsjøen på Reykjanes på Island. Han ligg i den sørlege delen av sprekksona til Den midtatlantiske ryggen. Det går ein sti til innsjøen og to område med høge temperaturar ligg like ved, Seltún/Krýsuvík og ein annan like aust. Det største djupet i innsjøen er 97 meter. Etter eit stort jordskjelv i 2000 byrja innsjøen å forsvinne og i dag er overflata 20% mindre.

Sjå òg 
 Innsjøar på Island

Bakgrunnsstoff 
 Bilete
 Biletgalleri av Kleifarvatn
 National Geographic om innsjøen

Kjelde 

Innsjøar på Island
Kvíslavatn

Kvíslavatn er ein innsjø på Island. Innsjøen ligg på Det islandske høglandet vest for hovudvegen Sprengisandur og søraust for isbreen Hofsjökull. Han har eit areal på om lag 20 km².

Sjå òg 
 Innsjøar på Island

Bakgrunnsstoff 
 Bilete

Kjelde 

Innsjøar på Island
Lagarfljót

Lagarfljót eller Lögurinn er ein innsjø aust på Island nær Egilsstaðir. Han har eit areal på 53 km², er 25 km lang og 2,5 km brei med eit djup på opp til 112 meter. Elva med same namn renn gjennom innsjøen. 

Den største skogen på Island, Hallormsstaðarskógur, ligg nær innsjøen. Her finn ein òg ein flott foss kalla Hengifoss. Hengifoss er med ei høgd på 118 m ein av dei høgaste fossane i landet. Like nedanfror ligg den mindre fossen Litlanesfoss.

Som i den skotske innsjøen Loch Ness, meiner enkelte at eit sjømonster (kalla Lagarfljotsormurinn av lokale) held til i djupet på innsjøen.

Sjå òg
Innsjøar på Island
Elvar på Island
Fossar på Island

Kjelder

Denne artikkelen bygger på «Lagarfljót» frå ,  den 2. oktober 2007.

Bakgrunnsstoff
Informasjon og bilete 
Hallormsstaður og Hengifoss
Bilete av Hengifoss

Innsjøar på Island
Elvar på Island
Spagetti

Spagetti (frå spaghetti, italiensk fleirtalsform av eit diminutiv av spago, 'streng, tråd') er ein type pasta forma som lange, sylindriske trådar. 

Spagetti blir laga av semule av durumkveite i Italia, men ein kan også bruka vanleg kveitemjøl. Kornet blir blanda med vatn til deig, kjevla ut, skoren til trådar og kappa av. I dag blir spagetti vanlegvis kjøpt tørka, avkappa til ei standardlengd, men det går òg an å kjøpa fersk spagetti eller laga sin eigen.

Spagetti kan ha mange ulike utformingar og namn som går på form, tjukkleik og lengd. 

Runde spagettitypar:
Pici, handrulla spagetti
Spaghettoni, tjukke trådar
Spaghetti, «standard», middels tjukke trådar 
Spaghettini, tynnare trådar
Fedelini ('små trufaste'), trådar som er litt tynnare enn spaghettini
Vermicelloni, trådar som er litt tynnare enn fedelini
Vermicelli, 'små ormar', trådar som er litt tynnare enn vermicelloni
Capellini, 'tynne hår', trådar som er litt tynnare enn vermicelli
Capelli d’ngelo, 'englehår', den tynnaste spaghettitypen

Flate spagettitypar:
Linguine ('små tunger'), tynn flat spagetti
Fettuccine ('små band'), noko tjukkare enn linguine, ca. 6,5 mm brei)
Tagliatelle (avleidd av tagliare, 'å skjera'). Tjukk bandspagetti laga med egg.

Kjelder

Bakgrunnsstoff

Pasta
Italienske ord og uttrykk
Langisjór

Langisjór (islandsk uttale langi-siour) er ein innsjø på Island. Han ligg på Det islandske høglandet. Namnet tyder «langsjø» på norsk og innsjøen er om lag 20 km lang og 2 km brei med eit areal på 26 km² og eit djup på opp til 75 meter på det djupaste. 

Innsjøen ligg heller langt frå folk like sørvest for Vatnajökull i ei høgd på 670 meter over havet. Området har derimot vakker natur, og miljøvernarar er uroa over regjeringa sine planar om å bygge ei demning ved innsjøen.

Sjå òg 
 Innsjøar på Island

Bakgrunnsstoff 
 Bilete

Kjelde 

Innsjøar på Island
Laksefamilien

Laksefamilien (Salmonidae) er ein familie beinfiskar som er utbreidd både i ferskvatn og saltvatn, hovudsakleg på den nordlege halvkula. Ein god del av artane er dessutan anadrome, det vil seie at dei gyter i ferskvatn men lever vaksenlivet sitt i havet. Mange av fiskane i gruppa er viktige både som mat- og sportsfisk.

Gruppa omfattar mange av dei viktigaste fiskeslaga i ferskvatn i Noreg. Artar som laks, aure, røye, sik, lågesild og harr høyrer alle til familien.

Kjenneteikn 
Artane i familien vert rekna som relativt primitive beinfiskar, mellom anna sidan dei har bukfinnane langt bak og brystfinnane langt nede på kroppen. Fiskane i gruppa er stort sett spoleforma med ei viss grad av flattrykking frå sidene. Dei har feittfinnar mellom rygg- og halefinnane sine. Dette er eigentleg ikkje ekte finnar, men feittstrukturar som manglar finnestrålar og tener til å hindra danning av straumvirvlar og såleis hindra turbulens.

Dei største artane i familien kan oppnå lengder på 150 cm og ei vekt på godt over 50 kg.

Kjelder 
 Jonsson, Bror: «Laksefisker» i Norges dyr, Cappelen 1992
 FishBase

 
Fiskefamiliar
Nyrðra-Vatnalautavatn

Nyrðra-Vatnalautavatn er den største innsjøen på Ófeigsfjarðarheiði på Island.

Sjå òg 
 Innsjøar på Island

Innsjøar på Island